*Projekts*

LATVIJAS REPUBLIKAS MINISTRU KABINETS

2020. gada \_\_.\_\_\_\_\_\_ Noteikumi Nr. \_\_\_

Rīgā (prot. Nr. \_\_\_.§)

**Kritēriji un kārtība, kādā tiek piešķirts un anulēts valsts ģimnāzijas statuss**

Izdoti saskaņā ar

Vispārējās izglītības likuma 4. panta 5. punktu

**I. Vispārīgais jautājums**

1. Noteikumi nosaka kritērijus un kārtību, kādā tiek piešķirts un anulēts valsts ģimnāzijas statuss.

**II. Valsts ģimnāzijas statusa piešķiršanas kritēriji un kārtība**

2. Valsts ģimnāzijas statusu piešķir izglītības iestādei, kura vienlaikus atbilst šādiem kritērijiem:

2.1. kuras 12. klases izglītojamo kārtoto obligāto centralizēto eksāmenu rezultātu indekss (turpmāk – centralizēto eksāmenu rezultātu indekss), kas aprēķināts atbilstoši normatīvajam aktam, kas nosaka kritērijus un kārtību, kādā valsts piedalās vispārējās izglītības iestāžu pedagogu darba samaksas finansēšanā vidējās izglītības pakāpē, pēc vidējās vērtības pēdējo trīs mācību gadu laikā ir ne mazāks kā 60 procenti;

2.2. kura ne mazāk kā trīs pēdējos mācību gadus pēc kārtas atbilst šādiem kritērijiem:

 5

2.2.1. izglītības iestāde vispārējās vidējās izglītības programmu apguvē klātienes izglītības ieguves formā īsteno ne mazāk kā trīs izglītojamajiem piedāvāto padziļināto kursu komplektus, ne mazāk kā piecus izglītojamajiem piedāvātos padziļinātos kursus un ne mazāk kā divus izglītojamajiem piedāvātos specializētos kursus;

2.2.2. izglītības iestāde gada laikā ir īstenojusi ne mazāk kā trīs meistarklases citu izglītības iestāžu, tostarp valsts ģimnāziju, pedagogiem un elektroniskajā vidē publicējusi attiecīgo mācību stundu mācību materiālus ar metodiskiem ieteikumiem to izmantošanai;

2.2.3. izglītības iestāde ir nodrošinājusi bibliotēkā esošās informācijas un literatūras pieejamību citu izglītības iestāžu izglītojamiem un pedagogiem;

2.2.4. izglītības iestāde ir organizējusi un īstenojusi savu un citu vispārējās vidējās izglītības iestāžu pedagogu profesionālās kompetences pilnveidi ne mazāk kā divās mācību jomās;

2.2.5. izglītības iestādes pedagogi reģionālā vai valsts līmenī ir piedalījušies mācību satura izveidē vai izglītības satura pilnveidē, vai izglītības satura apguves izvērtēšanā;

2.2.6. izglītības iestādes pedagogi ir uzstājušies konferencēs, semināros vai līdzvērtīgos pasākumos par izglītības tematiku reģionālā, valsts vai starptautiskā līmenī;

2.2.7. izglītības iestādē ir organizēta un tiek īstenota izglītības iestāžu pedagogu radoša sadarbība ar citu vispārējās izglītības iestāžu, tostarp valsts ģimnāziju, un augstākās izglītības iestāžu pedagogiem mācību satura un mācību metodikas aktuālajos jautājumos;

2.2.8. izglītības iestādē tās īstenotās izglītības programmas ir akreditētas uz sešiem gadiem, izņemot jaunas īstenotās vispārējās pamatizglītības programmas un vispārējās vidējās izglītības programmas. Izglītības iestādes darbība un izglītības programmu īstenošana ir novērtēta ar kvalitātes vērtējuma līmeni “labi” vai augstāku saskaņā ar normatīvo aktu, kas nosaka vispārējās izglītības iestāžu un vispārējās pamatizglītības un vispārējās vidējās izglītības programmu akreditācijas kārtību atbilstoši kvalitātes vērtēšanu regulējošā normatīvajā aktā noteiktajam.;

2.2.9. izglītības iestādē tiek īstenots sistemātisks darbs izglītojamo spēju un talantu attīstīšanai;

2.2.10. izglītības iestādes izglītojamie ir valsts vai starptautiskā līmenī piedalījušies zinātniski pētniecisko darbu konkursos vai mācību priekšmetu olimpiādēs, kā arī projektos;

2.3. kurā izglītojamo skaits kārtējā mācību gada 1. septembrī klātienes izglītības ieguves formā īstenotajās vispārējās izglītības programmās 10.-12. klašu grupā ir:

2.3.1. ne mazāks kā 300 izglītojamie – Rīgā;

2.3.2. ne mazāks kā 170 izglītojamie – Jelgavā, Liepājā, Ventspilī, Daugavpilī, Rēzeknē, Jūrmalā, Jēkabpilī un Valmierā;

2.3.3. ne mazāks kā 105 izglītojamie – administratīvajās teritorijās, izņemot Rīgu, Jelgavu, Liepāju, Ventspili, Daugavpili, Rēzekni, Jūrmalu, Jēkabpili un Valmieru;

2.3.4. ne mazāks kā 75 izglītojamie – normatīvajos aktos noteiktajās pierobežas administratīvajās teritorijās, kas ir Eiropas Savienības ārējā sauszemes robeža, izņemot Daugavpili;

2.4. kura atrodas:

2.4.1. Rīgā, ja Rīgā izglītojamo skaits kārtējā mācību gada 1. septembrī pašvaldību izglītības iestādēs, izņemot valsts ģimnāzijas, klātienes izglītības ieguves formā īstenotajās vispārējās izglītības programmās 10.-12. klašu grupā ir ne mazāks kā 600;

2.4.2. Jelgavā, Liepājā, Ventspilī, Daugavpilī, Rēzeknē, Jūrmalā, Jēkabpilī un Valmierā, ja attiecīgajā pilsētā izglītojamo skaits kārtējā mācību gada 1. septembrī pašvaldību izglītības iestādēs, izņemot valsts ģimnāzijas, klātienes izglītības ieguves formā īstenotajās vispārējās izglītības programmās 10.-12. klašu grupā ir ne mazāks kā 340;

2.4.3. administratīvajā teritorijā, izņemot Rīgu, Jelgavu, Liepāju, Ventspili, Daugavpili, Rēzekni, Jūrmalu, Jēkabpili un Valmieru, ja attiecīgajā administratīvajā teritorijā izglītojamo skaits kārtējā mācību gada 1. septembrī pašvaldību izglītības iestādēs, izņemot valsts ģimnāzijas, klātienes izglītības ieguves formā īstenotajās vispārējās izglītības programmās 10.-12. klašu grupā ir ne mazāks kā 210;

2.4.4. normatīvajos aktos noteiktajās pierobežas administratīvajās teritorijās, kas ir Eiropas Savienības ārējā sauszemes robeža, izņemot Daugavpili, ja attiecīgajā administratīvajā teritorijā izglītojamo skaits kārtējā mācību gada 1. septembrī pašvaldību izglītības iestādēs, izņemot valsts ģimnāzijas, klātienes izglītības ieguves formā īstenotajās vispārējās izglītības programmās 10.-12. klašu grupā ir ne mazāks kā 150.

3. Ja izglītības iestāde pretendē uz valsts ģimnāzijas statusu, tās vadītājs pēc saskaņošanas ar izglītības iestādes dibinātāju līdz kārtējā mācību gada 15. janvārim iesniedz Izglītības un zinātnes ministrijā (turpmāk – ministrija) šādus dokumentus:

3.1. iesniegumu ar lūgumu piešķirt izglītības iestādei valsts ģimnāzijas statusu;

3.2. dokumentus, kas apliecina izglītības iestādes atbilstību šo noteikumu 2.2.1., 2.2.2., 2.2.3., 2.2.4., 2.2.5., 2.2.6., 2.2.7., 2.2.9. un 2.2.10. (attiecībā uz dalību projektos valsts vai starptautiskā līmenī) apakšpunktā minētajiem kritērijiem, kā arī ir tiesīga iesniegt dokumentus, kas apliecina izglītības iestādes atbilstību šo noteikumu 2.1., 2.2.8., 2.2.10. (attiecībā uz dalību zinātniski pētniecisko darbu konkursos vai mācību priekšmetu olimpiādēs valsts vai starptautiskā līmenī), 2.3. un 2.4. apakšpunktā minētajiem kritērijiem.

4. Ministrija var pieprasīt izglītības iestādei sniegt atbilstības šo noteikumu 2.2.1., 2.2.2., 2.2.3., 2.2.4., 2.2.5., 2.2.6., 2.2.7., 2.2.9. un 2.2.10. (attiecībā uz dalību projektos valsts vai starptautiskā līmenī) apakšpunktā minētajiem kritērijiem izvērtēšanai aktuālu papildinformāciju.

5. Ja izglītības iestāde atbilst visiem šo noteikumu 2. punktā minētajiem kritērijiem, ministrija iesniedz Ministru kabinetā rīkojuma projektu par valsts ģimnāzijas statusa piešķiršanu izglītības iestādei ar nākamā mācību gada 1. septembri.

6. Ja izglītības iestāde neatbilst kādam no šo noteikumu 2. punktā minētajiem kritērijiem, ministrija sniedz izglītības iestādei un tās dibinātājam pamatotu atteikumu piešķirt valsts ģimnāzijas statusu izglītības iestādei.

8

**III. Valsts ģimnāziju darbības izvērtēšanas kārtība un valsts ģimnāzijas statusa anulēšanas kritēriji un kārtība**

7. Valsts ģimnāzija katru mācību gadu līdz 15. janvārim elektroniskā formā sniedz ministrijai informāciju par šo noteikumu 2.2.1., 2.2.2., 2.2.3., 2.2.4., 2.2.5., 2.2.6., 2.2.7., 2.2.9. un 2.2.10. (attiecībā uz dalību projektos valsts vai starptautiskā līmenī) apakšpunktā minēto kritēriju izpildi iepriekšējā mācību gadā, kā arī ir tiesīga iesniegt informāciju par šo noteikumu 2.1., 2.2.8., 2.2.10. (attiecībā uz dalību zinātniski pētniecisko darbu konkursos vai mācību priekšmetu olimpiādēs valsts vai starptautiskā līmenī) apakšpunktā minēto kritēriju izpildi iepriekšējā mācību gadā un 2.3. apakšpunktā minētā kritērija izpildi kārtējā mācību gadā.

8. Ministrija katru mācību gadu izvērtē valsts ģimnāzijas atbilstību šo noteikumu 2.1. un 2.2. apakšpunktā minētajiem kritērijiem iepriekšējā mācību gadā un 2.3. apakšpunktā minētajam kritērijam kārtējā mācību gadā.

9. Ja valsts ģimnāzija trīs mācību gadus pēc kārtas nenodrošina atbilstību visiem šo noteikumu 2.1., 2.2. vai 2.3. apakšpunktā minētajiem kritērijiem, ministrija iesniedz Ministru kabinetā rīkojuma projektu par valsts ģimnāzijas statusa anulēšanu izglītības iestādei ar nākamā mācību gada 1. septembri.

10. Valsts ģimnāzija uzskatāma par atbilstošu šo noteikumu 2.3. apakšpunktā minētajam kritērijam, ja tajā izglītojamo skaits kārtējā mācību gada 1. septembrī klātienes izglītības ieguves formā īstenotajās vispārējās izglītības programmās 10.-12. klašu grupā ir:

10.1. ne mazāks kā 270 izglītojamie – Rīgā;

10.2. ne mazāks kā 153 izglītojamie – Jelgavā, Liepājā, Ventspilī, Daugavpilī, Rēzeknē, Jūrmalā, Jēkabpilī un Valmierā;

10.3. ne mazāks kā 94 izglītojamie – administratīvajās teritorijās, izņemot Rīgu, Jelgavu, Liepāju, Ventspili, Daugavpili, Rēzekni, Jūrmalu, Jēkabpili un Valmieru;

10.4. ne mazāks kā 67 izglītojamie – normatīvajos aktos noteiktajās pierobežas administratīvajās teritorijās, kas ir Eiropas Savienības ārējā sauszemes robeža, izņemot Daugavpili.

**IV. Noslēguma jautājumi**

11. Izglītības iestādes, kura pretendē uz valsts ģimnāzijas statusu vai kurai valsts ģimnāzijas statuss ir piešķirts, atbilstība, pamatojoties uz informāciju, kas iesniegta 2019./2020. vai 2020./2021. mācību gadā, izvērtējama Ministru kabineta 2001. gada 20. marta noteikumus Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” noteiktajiem kritērijiem.

12. Izglītības iestādes, kura pretendē uz valsts ģimnāzijas statusu, atbilstība, pamatojoties uz informāciju, kas iesniegta 2021./2022. mācību gadā līdz 2022. gada 15. janvārim, izvērtējama Ministru kabineta 2001. gada 20. marta noteikumus Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” noteiktajiem kritērijiem par 2018./2019. un 2019./2020. mācību gadu, šo noteikumu 2.1. un 2.2. apakšpunktā minētajiem kritērijiem par 2020./2021. mācību gadu un šo noteikumu 2.3. un 2.4. apakšpunktā minētajiem kritērijiem par 2021./2022. mācību gadu.

13. Izglītības iestādes, kurai valsts ģimnāzijas statuss piešķirts līdz 2022. gada 15. janvārim, atbilstība šo noteikumu 2.1. un 2.2. apakšpunktā minētajiem kritērijiem, pamatojoties uz informāciju, kas iesniegta 2021./2022. mācību gadā līdz 2022. gada 15. janvārim, tiek vērtēta par 2020./2021. mācību gadu, nevērtējot atbilstību šo noteikumu un Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” noteiktajiem kritērijiem par 2018./2019. un 2019./2020. mācību gadu, savukārt atbilstība šo noteikumu 2.3. apakšpunktā minētajam kritērijam tiek vērtēta par 2021./2022. mācību gadu. Gadījumā, ja izglītības iestāde, kurai valsts ģimnāzijas statuss piešķirts līdz 2022. gada 15. janvārim, neatbilst kādam no šo noteikumu 2.1. vai 2.2. apakšpunktā minētajiem kritērijiem 2020./2021. mācību gadā vai 2.3. apakšpunktā minētajam kritērijam 2021./2022. mācību gadā, ministrija iesniedz Ministru kabinetā rīkojuma projektu par valsts ģimnāzijas statusa anulēšanu izglītības iestādei ar 2022. gada 1. septembri.

14. Izglītības iestādes, kura pretendē uz valsts ģimnāzijas statusu, atbilstība, pamatojoties uz informāciju, kas iesniegta 2022./2023. mācību gadā līdz 2023. gada 15. janvārim, izvērtējama Ministru kabineta 2001. gada 20. marta noteikumos Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” noteiktajiem kritērijiem par 2019./2020. mācību gadu, šo noteikumu 2.1. un 2.2. apakšpunktā minētajiem kritērijiem par 2020./2021. un 2021./2022. mācību gadu un šo noteikumu 2.3. un 2.4. apakšpunktā minētajiem kritērijiem par 2022./2023. mācību gadu.

15. Izglītības iestādes, kurai valsts ģimnāzijas statuss piešķirts līdz 2023. gada 15. janvārim, atbilstība šo noteikumu 2.1. un 2.2. apakšpunktā minētajiem kritērijiem, pamatojoties uz informāciju, kas iesniegta 2022./2023. mācību gadā līdz 2023. gada 15. janvārim, tiek vērtēta par 2020./2021. un 2021./2022. mācību gadu, nevērtējot atbilstību šo noteikumu un Ministru kabineta 2001. gada 20. marta noteikumu Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” noteiktajiem kritērijiem par 2019./2020. mācību gadu, savukārt atbilstība šo noteikumu 2.3. apakšpunktā minētajam kritērijam tiek vērtēta par 2022./2023. mācību gadu. Gadījumā, ja izglītības iestāde, kurai valsts ģimnāzijas statuss piešķirts līdz 2023. gada 15. janvārim, divus mācību gadus pēc kārtas nenodrošina atbilstību visiem šo noteikumu 2.1., 2.2. vai 2.3. apakšpunktā minētajiem kritērijiem, ministrija iesniedz Ministru kabinetā rīkojuma projektu par valsts ģimnāzijas statusa anulēšanu izglītības iestādei ar 2023. gada 1. septembri.

16. Izglītības iestāde līdz 2029. gada 31. jūlijam uzskatāma par atbilstošu šo noteikumu 2.1. apakšpunktā minētajam kritērijam, ja:

16.1. līdz 2020. gada 31. jūlijam izglītojamo mācību sasniegumu vidējais procentuālais novērtējums obligātajos centralizētajos eksāmenos 2019./2020. mācību gadā ir bijis ne mazāk kā par septiņiem procentiem augstāks nekā vidējais procentuālais novērtējums valstī vispārējās vidējās izglītības programmās klātienes izglītības ieguves formā;

16.2. no 2020. gada 1. augusta līdz 2025. gada 31. jūlijam katru mācību gadu centralizēto eksāmenu rezultātu indekss ir ne mazāks kā 50 procenti;

16.3. no 2025. gada 1. augusta līdz 2029. gada 31. jūlijam katru mācību gadu centralizēto eksāmenu rezultātu indekss ir ne mazāks kā 55 procenti.

17. Izglītības iestāde līdz 2021./2022. mācību gadam uzskatāma par atbilstošu šo noteikumu 2.2.1. apakšpunktā minētajam kritērijam, ja tajā:

17.1. līdz 2019./2020. mācību gadam 10.-12. klasē tiek īstenotas ne mazāk kā divas vispārējās vidējās izglītības programmas, tai skaitā ne mazāk kā viena vispārējās vidējās izglītības programma matemātikas, dabaszinātņu vai tehnikas virzienā;

17.2. 2020./2021. mācību gadā 11. un 12. klasē tiek īstenotas ne mazāk kā divas vispārējās vidējās izglītības programmas, tai skaitā ne mazāk kā viena vispārējās vidējās izglītības programma matemātikas, dabaszinātņu vai tehnikas virzienā, un 10. klasē izglītības programma tiek īstenota atbilstoši šo noteikumu 2.2.1. apakšpunktā minētajam;

17.3. 2021./2022. mācību gadā 12. klasē tiek īstenotas ne mazāk kā divas vispārējās vidējās izglītības programmas, tai skaitā ne mazāk kā viena vispārējās vidējās izglītības programma matemātikas, dabaszinātņu vai tehnikas virzienā, un 10. un 11. klasē izglītības programma tiek īstenota atbilstoši šo noteikumu 2.2.1. apakšpunktā minētajam.

18. Izglītības iestāde līdz 2020. gada 31. augustam uzskatāma par atbilstošu šo noteikumu 2.2.4. apakšpunktā minētajam kritērijam, ja tā iepriekšējā gadā ir organizējusi un īstenojusi savu un citu izglītības iestāžu pedagogu profesionālās kompetences pilnveidi ne mazāk kā divos vispārējās pamatizglītības vai vispārējās vidējās izglītības mācību priekšmetos.

19. Atzīt par spēku zaudējušiem Ministru kabineta 2001. gada 20. marta noteikumus Nr. 129 “Ģimnāzijas un valsts ģimnāzijas statusa piešķiršanas un anulēšanas kārtība un kritēriji” (Latvijas Vēstnesis, 2001, 48. nr.; 2004, 124. nr.; 2011, 91. nr.; 2012, 3. nr.; 2015, 52. nr.).

 Ministru prezidents A. K. Kariņš

 Izglītības un zinātnes ministre I. Šuplinska

 Iesniedzējs:

 Izglītības un zinātnes ministre I. Šuplinska

 Vizē:

 Valsts sekretāre L. Lejiņa